John Lawrence May

Den John Lawrence May, gebuer den 31. Mäerz 1922 zu Evanston am Illinois, a gestuerwen de 24. Mäerz 1994 zu St. Louis am Missouri, war vu lëtzebuergescher Ofstamung an huet eng féierend Roll an der US-amerikanescher kathoulescher Kierch gespillt. Vun 1980 bis 1992, bis zu sengem Récktrëtt war hien Äerzbëschof vu St. Louis am Missouri. Do war hien den Nofollger vum Kardinol John Carberry. Hien ass 1994 un engem béisaartege Gehiertumor gestuerwen a gouf an der Basilika vu St. Louis bäigesat.

Mat dem Präis, deen dem John Lawrence May säin Numm dréit, gëtt all Joer e Primus vun enger kathoulescher Highschool aus der Äerzdiözes St. Louis ausgezeechent.

 Kuckt och 
 Lëtzebuergesch Auswanderung
 Lëtzebuerger Amerikaner 

 Um Spaweck 
 Säit vun der Luxembourg-America Cultural Society 

Kategorie:Bëscheef an den USA
Kategorie:Gebuer 1922
Kategorie:Gestuerwen 1994